Brennen College

Brennen College ni taasisi ya elimu huko Kerala, inayohusishwa na Chuo Kikuu cha Kannur. Iko Dharmadam, Thalassery katika jimbo la Kerala, India. Chuo hiki kilianzishwa kutoka shule iliyoundwa na mfadhili Mwingereza Edward Brennen, msimamizi wa Bandari ya Thalassery, ambaye alifanya Thalassery kuwa nyumbani kwake. Mnamo mwaka wa 2016, Chuo hiki kilipewa hadhi maalum ya urithi na Tume ya Ufadhili wa Vyuo Vikuu (UGC) kwa lengo la kuhifadhi chuo hiki ambacho kina zaidi ya miaka 125.. Chuo hiki kilishika nafasi ya 97 katika viwango vya kitaifa vya NIRF (National Institutional Ranking Framework). Historia Chuo cha Serikali cha Brennen kilianza kutoka shule ya bure iliyoundwa mnamo mwaka 1862 na Edward Brennen, msimamizi wa Bandari ya Tellicherry. Mnamo mwaka wa 1890, chuo hiki kilipandishwa hadhi na kuwa chuo cha daraja la pili na kuanzisha madarasa ya F.A. chini ya Chuo Kikuu cha Madras. Taasisi hii ilipata hadhi ya kuwa chuo cha daraja la kwanza mnamo mwaka wa 1947, na ilihamishiwa kwenye jengo jipya huko Dharmadam mnamo mwaka wa 1958. Kampasi Kampasi ya Chuo cha Brennen iko katika Dharmadam Panchayath kwenye kilima kilomita 5 kaskazini mwa mji wa Thalassery na kilomita 1 kutoka Barabara Kuu ya Kitaifa ya Kannur-Thalassery. Kampasi hiyo ina ekari 34.5 (mita za mraba 140,000) za ardhi inayohusisha idara za masomo, ofisi ya utawala, maktaba kuu, hosteli za wanafunzi, nyumba za wafanyakazi, na uwanja wa michezo. Maktaba ya Brennen Chuo cha Brennen kina Maktaba Kuu yenye takriban vitabu 21,600, vingi vikiwa ni vitabu adimu vya Kimalayalam vilivyochapishwa wakati wa karne ya kumi na tisa hasa katika Basel Mission Press, Mangalore. Maktaba hiyo ilitayarisha orodha ya kielektroniki ya machapisho haya ya Kimalayalam mwaka 2004. Hii ilikuwa orodha ya kielektroniki ya kwanza katika lugha yoyote ya Kihindi ikiwa na mfumo wa utafutaji katika maandiko ya ndani. Maktaba hiyo ni chanzo cha kipekee cha marejeleo kwa ajili ya masomo ya kikanda. Idara Chuo hicho kina idara 21: Sanaa Kiarabu Uchumi Kingereza Kihindi Historia Historia ya Kiislamu Uandishi wa Habari Kimalayalam Falsafa Sayansi ya Siasa Saikolojia Sanskrit Kiswahili Sayansi Botani Kemia Hisabati Fizikia Takwimu Kizoolojia Biashara Michezo na Elimu ya Kimwili Marejeo